
22 DR.30.9.2003 
 

Yang keduanya ialah lampu yang diberikan oleh kementerian melalui Tenaga 
Nasional.  10 lampu pada satu kampung melalui JKKK juga.  Lampu itu sepatutnya 
digunakan untuk kepentingan awam, letak di cabang-cabang tiga, letak di depan madrasah, 
depan masjid.  Tetapi, saya boleh buktikan, berpuluh-puluh diletakkan di rumah-rumah 
JKKK, di rumah-rumah orang kuat UMNO, tetapi tidak diletakkan di tempat-tempat orang 
awam seperti mana di cabang-cabang tiga ataupun di kawasan kubur ataupun di depan 
madrasah atau masjid.  Kalau Yang Berhormat mahu, minggu depan saya akan bawa dan 
buktikan perkara ini.  Terima kasih. 

Dato’ Haji Azmi bin Khalid:  Yang Berhormat, kompelin ini datang juga daripada 
orang UMNO.  Orang UMNO kata juga.   Rumah dia orang tidak dapat, orang PAS dapat 
banyak lampu.  Jadi, saya pun confuselah.  [Ketawa]   

Saya mengaku banyak lampu tidak menyala, itu oleh kerana  perlaksanaan itu ada 
kelemahan.  Sebenarnya peringkat awal ini Tenaga Nasional tidak terlibat, walaupun kita 
minta dia terlibat daripada awal, tetapi dia tidak terlibat.  Jadi, kita laksanakan cara kita 
sendiri.  Jadi, ini membawa kesan yang tidak baik dan banyak lampu tidak menyala. 

Saya minta di mana jalan kampung, jalan kampung ya, Yang Berhormat, bukan 
jalan luar bandar, jalan kampung, yang dibuat sekerat-sekerat ini, kalau ada gambar, tunjuk 
pada saya.  Setakat ini Yang Berhormat bercakap sahaja, tidak ada satu gambar yang saya 
dapat.  Ambil gambar tunjuk.  Terima kasih Yang Berhormat. 

Kementerian telah menyemak senarai projek jalan luar bandar negeri Sabah dan 
Sarawak di bawah Rancangan Malaysia Kelapan.  Dimaklumkan bahawa projek-projek 
jalan yang dibangkitkan iaitu Jalan Nabawan ke Tawau, Pelutas ke Pitas, Pitas ke 
Sandakan, Kota Belut ke Ranau dan Jalan Merudu atau ke Ulu Sanggau disenaraikan di 
bawah Program Jalan  Luar  Bandar Rancangan Malaysia Kelapan. 

Tuan Hassan bin Mohamed:  [Bangun] 

Tuan Yang di-Pertua:  Besut bangun Yang Berhormat.   

Dato’ Haji Azmi bin Khalid:  Walau bagaimanapun, sekiranya projek-projek….. 

Tuan Yang di-Pertua:  Hendak beri jalan atau tidak?  Nanti sekejap.  Besut nanti 
sekejap. 

Dato’ Haji Azmi bin Khalid:  Sekejap, sekejap.   Walau bagaimanapun, sekiranya 
projek-projek tersebut diberi keutamaan oleh kerajaan negeri, kementerian mencadangkan 
supaya disenaraikan di bawah Rancangan Malaysia Kesembilan.  Saya hendak kena laju 
sedikit ini. 

Tuan Haji Muhyidin bin Haji Abd. Rashid:  Terima kasih, Tuan Yang di-Pertua.  
Terima kasih, Yang Berhormat Menteri.  Saya tertarik dengan apa yang Yang Berhormat 
Menteri sebut berkenaan dengan jalan kampung tadi.  Yang Berhormat Menteri minta 
supaya diserahkan gambar ataupun permohonan kepada Yang Berhormat Menteri sendiri.  
Saya masih ingat dalam sesi Parlimen yang lepas, saya telah berjumpa dengan Yang 
Berhormat Menteri, dan saya serahkan satu pelan, layout dengan estimatenya sekali, 
berapa kosnya dan sebagainya.   

Bagaimana jalan antara jalan utama dan terus masuk ke kampung dan ada satu 
industri dalam itu, iaitu industri Sutera Tenun Tangan, yang melibatkan ramai pekerja, 100 
orang lebih, tetapi sehingga hari ini, belum ada satu tindakan pun, walaupun kita sudah 
serah tangan kepada Menteri sendiri.Jadi, saya minta penjelasan.  Mungkin ia dalam 
proses, wallahualam, tetapi apa yang saya tahu sehingga sekarang belum terlaksana. 
Terima kasih. 

Dato’ Haji Azmi bin Khalid:  Yang Berhormat, bukan sahaja jalan itu, banyak 
jalan dalam negara ini yang belum dimulakan bagi tahun 2003.  Oleh kerana kelewatan 
mendapat kebenaran kelulusan daripada Perbendaharaan, jadi, semua jalan kampung 
dalam negara, yang berjalan hanya 10%.  Saya tahu projek itu ada,  Sutera Semai, saya 
tahu dibina masa KETENGAH dahulu.  Cuma, jalan itu saya tidak tahu sekarang 
bagaimana kedudukan.  Pernah saya sampai ke sana. 



Yang keduanya ialah lampu yang diberikan oleh kementerian melalui Tenaga Nasional. 10 lampu pada satu kampung melalui JKKK juga. Lampu itu sepatutnya digunakan untuk kepentingan awam, letak di cabang-cabang tiga, letak di depan madrasah, depan masjid. Tetapi, saya boleh buktikan, berpuluh-puluh diletakkan di rumah-rumah JKKK, di rumah-rumah orang kuat UMNO, tetapi tidak diletakkan di tempat-tempat orang awam seperti mana di cabang-cabang tiga ataupun di kawasan kubur ataupun di depan madrasah atau masjid. Kalau Yang Berhormat mahu, minggu depan saya akan bawa dan buktikan perkara ini. Terima kasih. Dato' Haji Azmi bin Khalid: Yang Berhormat, kompelin ini datang juga daripada orang UMNO. Orang UMNO kata juga. Rumah dia orang tidak dapat, orang PAS dapat banyak lampu. Jadi, saya pun confuselah. [Ketawa]. Saya mengaku banyak lampu tidak menyala, itu oleh kerana perlaksanaan itu ada kelemahan. Sebenarnya peringkat awal ini Tenaga Nasional tidak terlibat, walaupun kita minta dia terlibat daripada awal, tetapi dia tidak terlibat. Jadi, kita laksanakan cara kita sendiri. Jadi, ini membawa kesan yang tidak baik dan banyak lampu tidak menyala. Saya minta di mana jalan kampung, jalan kampung ya, Yang Berhormat, bukan jalan luar bandar, jalan kampung, yang dibuat sekerat-sekerat ini, kalau ada gambar, tunjuk pada saya. Setakat ini Yang Berhormat bercakap sahaja, tidak ada satu gambar yang saya dapat. Ambil gambar tunjuk. Terima kasih Yang Berhormat. Kementerian telah menyemak senarai projek jalan luar bandar negeri Sabah dan Sarawak di bawah Rancangan Malaysia Kelapan. Dimaklumkan bahawa projek-projek jalan yang dibangkitkan iaitu Jalan Nabawan ke Tawau, Pelutas ke Pitas, Pitas ke Sandakan, Kota Belut ke Ranau dan Jalan Merudu atau ke Ulu Sanggau disenaraikan di bawah Program Jalan Luar Bandar Rancangan Malaysia Kelapan. Tuan Hassan bin Mohamed: [Bangun]. Tuan Yang di-Pertua: Besut bangun Yang Berhormat. Dato' Haji Azmi bin Khalid: Walau bagaimanapun, sekiranya projek-projek..... Tuan Yang di-Pertua: Hendak beri jalan atau tidak? Nanti sekejap. Besut nanti sekejap. Dato' Haji Azmi bin Khalid: Sekejap, sekejap. Walau bagaimanapun, sekiranya projek-projek tersebut diberi keutamaan oleh kerajaan negeri, kementerian mencadangkan supaya disenaraikan di bawah Rancangan Malaysia Kesembilan. Saya hendak kena laju sedikit ini. Tuan Haji Muhyidin bin Haji Abd. Rashid: Terima kasih, Tuan Yang di-Pertua. Terima kasih, Yang Berhormat Menteri. Saya tertarik dengan apa yang Yang Berhormat Menteri sebut berkenaan dengan jalan kampung tadi. Yang Berhormat Menteri minta supaya diserahkan gambar ataupun permohonan kepada Yang Berhormat Menteri sendiri. Saya masih ingat dalam sesi Parlimen yang lepas, saya telah berjumpa dengan Yang Berhormat Menteri, dan saya serahkan satu pelan, layout dengan estimatenya sekali, berapa kosnya dan sebagainya. Bagaimana jalan antara jalan utama dan terus masuk ke kampung dan ada satu industri dalam itu, iaitu industri Sutera Tenun Tangan, yang melibatkan ramai pekerja, 100 orang lebih, tetapi sehingga hari ini, belum ada satu tindakan pun, walaupun kita sudah serah tangan kepada Menteri sendiri.Jadi, saya minta penjelasan. Mungkin ia dalam proses, wallahualam, tetapi apa yang saya tahu sehingga sekarang belum terlaksana. Terima kasih. Dato' Haji Azmi bin Khalid: Yang Berhormat, bukan sahaja jalan itu, banyak jalan dalam negara ini yang belum dimulakan bagi tahun 2003. Oleh kerana kelewatan mendapat kebenaran kelulusan daripada Perbendaharaan, jadi, semua jalan kampung dalam negara, yang berjalan hanya 10%. Saya tahu projek itu ada, Sutera Semai, saya tahu dibina masa KETENGAH dahulu. Cuma, jalan itu saya tidak tahu sekarang bagaimana kedudukan. Pernah saya sampai ke sana.